Malan: Meeste punte nóg deur ’n kolwer op T20-punteleerDawid Malan op die oorlogspad teen die Proteas. Foto: Rodger Bosch/AFP. Ná sy spogbeurte van 55 en 99* teen Suid-Afrika in die afgelope reeks het Dawid Malan ’n unieke mylpaal bereik. Die oudleerling van Paarl Boys’ High in die Wes-Kaap – die wêreld se voorste T20-kolwer – het nou 915 punte op die kolfranglys nadat hy 173 lopies teen ’n treftempo van 161,68 teen die Proteas gemoker het. Dit is die meeste nóg deur ’n kolwer in krieket se mik-en-moker-formaat. Te midde van die Proteas se nagmerrie-vertonings in die reeks, tel Suid-Afrika se Rassie van der Dussen vir die eerste keer in sy kort internasionale loopbaan onder die vyf beste T20-kolwers in die wêreld. Die 31-jarige kolwer is net een keer in die reeks uitgehaal, terwyl hy 136 lopies teen ’n treftempo van 152,80 gemoker het. Die wêreld se voorste T20-kolwers: Die wêreld se voorste T20-boulers: Faf du Plessis (Foto: Rodger Bosch/AFP) Die 36-jarige was een van die Chennai Super Kings se sterre in die Indiese Premierliga, terwyl hy 121 lopies in die afgelope reeks teen Engeland geslaan het. Kagiso Rabada (besering) sal ook die reeks misloop, terwyl Pite van Biljon, Bjorn Fortuin en Reeza Hendricks ook nie deel van die aksie sal wees nie. Proteas se eendaggroep: Quinton de Kock (kaptein), Temba Bavuma, Junior Dala, Beuran Hendricks, Heinrich Klaasen, George Linde, Keshav Maharaj, Janneman Malan, David Miller, Lungi Ngidi, Anrich Nortje, Andile Phehlukwayo, Tabraiz Shamsi, Lutho Sipamla, Jon-Jon Smuts, Glenton Stuurman, Rassie van der Dussen en Kyle Verreynne.